餐廳面積都幾大，座位足夠舒適。個套餐有玉米濃湯同餐包，餐包非常香脆。金絲雞翼依個雞翼好特別，佢既醬汁好黏，比較似拔絲地瓜個種。外層係脆身既糖衣，入面係鮮嫩多汁既雞肉。除左有蜜糖既甜味外，仲有少少中式醬汁既咸，但兩種味道非常配合。照燒牛肉漢堡照燒味唔會搶走牛肉既味道，牛味都充足，麵包烤得香脆，入口食到淡淡牛油香味，配埋少量酸菜，令到個包冇咁油膩。配菜既粗薯條同配雞翼既薯條唔同，個點醬比較似忌廉芝士，幾好食。